4/6/2020

**סיכום לישיבת ועדת אקדמיה שלא מן המניין**

הישיבה התקיימה בתאריך 3/6/2020 באמצעות מערכת הזום.

זמן התחלה: 19:30 זמן סיום: 23:00

**נוכחים:**

חברי ועדת אקדמיה: עידו שגן, ניר בוזגלו, בר קאופמן, איילה בדש, דקל לוי.

הנהלת האגודה: שיר צדוק- רמ"ד אקדמיה יוצאת.

הנהלת האגודה: יעל ריבולוב- רמ"ד אקדמיה נכנסת.

ועדת ביקורת: רוני שנדלוב – חברת ועדת ביקורת.

**חסרים:**

חברי ועדת אקדמיה:טל חזי, אביגיל שיר-יוספוב

**משקיפים:**

הנהלת האגודה: עדי אהרוני – יו"ר אגודה יוצאת.

חברי מועצה משקיפים: ברק דביר, דין בגדדי, רותם חניה, רועי אראל יובל דר, שיר שפרן וסליחה אם שכחתי מישהו נוסף.

סטודנטים נוספים: יונתן בר, רמי קנדרוב, אוראל ועוד סטודנטים שאיני זוכר את שמם.

**סדר יום:**

* נושאים לדיון:
	1. הצעת החלטה - הנחיות להתנהלות מול האוניברסיטה בתקופת המבחנים סמסטר ב' תשף.
* נושאים להצבעה:
	1. הצעת החלטה - הנחיות להתנהלות מול האוניברסיטה בתקופת המבחנים סמסטר ב' תשף.

# דיונים

|  |  |  |
| --- | --- | --- |
| **הנושא: הצעת החלטה - הנחיות להתנהלות מול האוניברסיטה בתקופת המבחנים סמסטר ב' תשף** | נכח חבר ועדת ביקורת במהלך הדיון: [x]  | נושא חסוי: [ ]  |
| תוכן הדיון: * הוצג הנחיות להתנהלות מול האוניברסיטה בתקופת המבחנים סמסטר ב' תשף שנכתב ע"י חברי הועדה ניר בוזגלו ועידו שגן.
* במסמך הוצגו סוגיות רבות שכותבי ההצעה חשבו שרלוונטיים לדרוש מהאוניברסיטה בתקופה זו ואולטימטום במידה ולא יתקיימו.
* כותבי ההצעה עברו על כלל הסעיפים ולאחר מכן נפתח דיון לקהל הרחב.
* במסגרת הדיון הועלו שאלות רבות בנוגע לסעיפים מסוימים על ידי חברי המועצה וההנהלה, שבנוסף הוסיפו מספר תחזיות בנוגע לצפי האוניברסיטה לפרסם את מבחני תקופת המבחנים בזמן הקרוב.
* בנוסף הועלו ספקות לגבי מספר סעיפים במסמך, עליהם התקיים דיון נרחב, על כן התארכה הישיבה.
* יו"ר אקדמיה היוצאת ניתחה את סיכויי השגת הסעיפים, ופרשה בפני היושבים את תוכניות האוניברסיטה לגבי חלונות הזמנים בהם הם מתכננים לפרסם את לוח המבחנים וציינה שהאוניברסיטה משקיעה בכך את כל משאביה האפשריים.
* בנוסף היא הציגה את ממצאי ישיבת ההתאחדות שהתקיימה עם ור"ה (ועד ראשי האוניברסיטאות) והממצאים שיצאו משם, ואת הנחת העבודה כי לא סביר שתתאפשר הקלה בתקופת המבחנים שתתבטא בנתינת הציון הגבוה מבין שני המועדים, ואם תהיה הקלה זו יהיה מדובר במקרה גורף שיכלול את האוניברסיטאות המובילות תחת אותה ההחלטה על ידי ור"ה, ולכן אפשרות סבירה יותר היא לדרוש מן האוניברסיטה נרמול מבחנים שהממוצע שלהם נמוך משנים קודמות.
* התקבלו מס' פניות לרשות דיבור מן הקהל, ראשית היה אוראל שהתנצל על רעילות השיח ברשת שהפוסט שלו גרם ואמר שמטרתו הייתה להעלות את השיח לדיון.
* שנית היה יונתן, שהציג את הנקודה של צילום הסטודנטים במהלך היבחנותם במבחנים מקוונים, ועל כך שלא סביר לדרוש זאת מסטודנט שכן טלפונים ניידים לא אמורים להפעיל ברצף כל כך הרבה זמן את מערכת הזום תוך כדי טעינתם, דבר שאף עלול לגרום לסיכון בטיחותי של שריפה.
* נוסף על כך היו קולות שהשוו את מדיניות האוניברסיטאות המובילות אל מול מדיניותה של האוניברסיטה שלנו בתחום ההקלות האקדמיות (שנותנות את הגבוה מבין שני המועדים עבור כל מבחן), לכך ביקשנו סימוכין שלא התקבלו עד לכתיבת הסיכום.
* בנוסף העלו מס' סעיפים וסייגים אפשריים ע"י חברת המועצה שיר שפרן, שטענה שיש להכניס למסמך את סוגיית מבחני הבית והרווח בינם לבין מבחנים צמודים אליהם, הועדה לקחה נק' זאת בחשבון ותתעסק בכך בעבודה השוטפת, בועדה הקרובה, ותדאג שהנושא יוזכר בשיחות הקרובות על נושאי תקנון.
 |

# סייגים

|  |
| --- |
| **הנושא: סייג דקל - שינוי תאריכי סעיף א' בדרישות של הצעת ההחלטה.** |
| רקע: בהתאם לקבועי זמן סבירים, יש לדרוש דרישה הגיונית מן האוניברסיטה כדי שתהיה לה האפשרות לקיימה. |
| הדיון בוועדה:- |
| נוסח ההצעה: **ועדת אקדמיה מצביעה על סייג בנוגע לסעיף א' בהצעת ההחלטה: "פרסום תאריכי מבחני מועד א' עד לתאריך 8.6 ומועדי ב' עד לתאריך ה15.6 כולל".** |
| קולות בעד: דקל, איילה, בר,  | קולות נגד: עידו, ניר | נמנעים:אין |
| **דין ההצבעה: ההצעה התקבלה.** | נכח חבר ועדת ביקורת בהצבעה:[x]  | נושא חסוי:[ ]  |
| הערות: אין. |

|  |
| --- |
| **הנושא: סייג דקל 2 - שינוי תאריכי האולטימטום בהתאם לשינוי התאריכים בסעיף א' של הצעת ההחלטה.** |
| רקע: כדי שהאולטימטום יהיה מיושר עם הדרישה בסעיף א' של הצעת ההחלטה, עלתה הדרישה לשנות אותו בהתאם לדד-ליין של קביעת מועדי ב'. |
| הדיון בוועדה:הוסכם כי יש לשנות את התאריך בהתאם לסעיף א' של הצעת ההחלטה |
| נוסח ההצעה: **ועדת אקדמיה מצביעה על סייג בנוגע לפקיעת האולטימטום: "היה והאוניברסיטה לא תיענה לדרישות אלו עד לתאריך 15.6.20 בשעה 1800" במקום "... 11.06"** |
| קולות בעד: פה אחד.  | קולות נגד: אין | נמנעים:אין |
| **דין ההצבעה: ההצעה התקבלה.** | נכח חבר ועדת ביקורת בהצבעה:[x]  | נושא חסוי:[ ]  |
| הערות: אין. |

|  |
| --- |
| **הנושא: סייג עידו - שינוי סעיף ג' של הצעת ההחלטה.** |
| רקע: כדי להגדיל את האפשרויות למענה של האוניברסיטה בסוגיית המבחנים, הוצע להכליל את סעיף ג' של הצעת ההחלטה. |
| הדיון בוועדה:התנהל דיון האם יש הוסיף את סוגיית הנרמול לסוגיית הגבוה מבין המועדים |
| נוסח ההצעה: במקרה של ממוצע קורס נמוך מבעבר, אנו דורשים התחייבות לנירמול הממוצע הקורס לממוצעי כפי שהיו בקורס בשנים האחרונות או קבלת ציון הגבוה מבין שני המועדים בעקבות הקשיים הרבים שנגרמו לכלל קהילת הסטודנטים עקב המעבר ללמידה מקוונת. |
| קולות בעד: ניר, עידו.  | קולות נגד: איילה, בר | נמנעים:דקל |
| **דין ההצבעה: לא התקבלה הכרעה בנושא.** | נכח חבר ועדת ביקורת בהצבעה:[x]  | נושא חסוי:[ ]  |
| הערות: אין. |

|  |
| --- |
| **הנושא: סייג בר - שינוי סעיף ג' של הצעת ההחלטה.** |
| רקע: מטרת הסייג הינה לשנות את הדרישה מלדרוש את הגבוה מבין המבחן לנרמול הציונים. |
| הדיון בוועדה:הוסכם כי יש לשנות את סעיף ג' של הדרישה |
| נוסח ההצעה: **במקרה של ממוצע קורס נמוך מבעבר, אנו דורשים התחייבות לנירמול הממוצע בקורס לממוצע של ממוצעים שהיו בקורס בשנים האחרונות. זאת בהתאם לכך שאופי הנירמול יספק את חברי הועדה ויעלה להצבעה נוספת.** |
| קולות בעד: פה אחד.  | קולות נגד: אין | נמנעים:אין |
| **דין ההצבעה: ההצעה התקבלה.** | נכח חבר ועדת ביקורת בהצבעה:[x]  | נושא חסוי:[ ]  |
| הערות: על רמ"ד אקדמיה לבדוק מתי מתבצע נרמול במבחן (כמה ממוצעים של קורסים קודמים משכללים, מה ירידה בממוצע שמצריכה נרמול בדרך כלל).ההחלטה תדויק בהתאם לתשובה של רמ"ד אקדמיה ולאחר הצבעה אינטרנטית דרך הטלפונים. |

|  |
| --- |
| **הנושא: סייג בר 2 - שינוי הפסקה האחרונה של הצעת ההחלטה (פסקת האולטימטום).** |
| רקע: מטרת הסייג הינה להבהיר את שלבי דרדור האמצעים במחאה. |
| הדיון בוועדה:התקיים דיון האם יש לשנות את ניסוח הפסקה המקורי בכדי להבהיר שהחרמת תקופת המבחנים תתקיים רק לאחר מס' של מחאות. |
| נוסח ההצעה: **שינוי בפסקה האחרונה של הצעת ההחלטה את צמד המילים "ובמידת הצורך" ל"כמוצא אחרון גם" החרמת תקופת המבחנים לסמסטר ב' תש"ף** |
| קולות בעד: פה אחד.  | קולות נגד: אין | נמנעים:אין |
| **דין ההצבעה: ההצעה התקבלה.** | נכח חבר ועדת ביקורת בהצבעה:[x]  | נושא חסוי:[ ]  |
| הערות: - |

# הצבעות

|  |
| --- |
| **הנושא: הצעת החלטה - הנחיות להתנהלות מול האוניברסיטה בתקופת המבחנים סמסטר ב' תשף** |
| רקע: כפי שהוצג במסגרת הדיון, פורטו הסעיפים השונים של המסמך ועל כן הנחיית ועדת אקדמיה כדלהלן. |
| הדיון בוועדה:הדיון על הצעת ההחלטה היה יחסית קצר, שכן דיוני הקדם היו ארוכים וכיסו את כלל הנקודות הבעייתיות שהיו בהצעת ההחלטה והועלו כסייגים. |
| נוסח ההצעה: **ועדת אקדמיה מאשר את מסמך "הנחיות להתנהלות מול האוניברסיטה בתקופת המבחנים סמסטר ב' תש"פ" כולל כל הסייגים שאושרו.** |
| קולות בעד: דקל, איילה, בר, עידו, ניר  | קולות נגד: אין | נמנעים:אין |
| **דין ההצבעה: ההצעה התקבלה.** | נכח חבר ועדת ביקורת בהצבעה:[x]  | נושא חסוי:[ ]  |
| הערות: אין. |

**נושאים לטיפול לקראת הישיבה הבאה ומשימות שחולקו**:

1.שליחת עיקרי המסמך כפי שנכתב בהצעת ההחלטה למזכירה האקדמית בתאריך ה04.06 כפי שפורט בסוף המסמך– שיר

2. קבלת מידע על תחום הנרמולים כפי שפורט בהערות של סייג בר – שיר.

3. העלאת סוגיית מבחני הבית לדיון בוועדה הבאה – עידו

**הנושאים הצפויים להעלות בישיבות הקרובות:**

1. סיכום השנה שהייתה במדור אקדמיה.
2. ישיבת קביעת מטרות למדור אקדמיה לשנת העבודה הבאה.
3. הכנות לתקופת המבחנים.

בברכה,

דקל לוי

יו"ר ועדת אקדמיה 2020